Gedrukte media: prentjie nié so donker - Mogol Pos
Gedrukte media: prentjie nié so donker
May 20, 2019 May 17, 2019 - by Admin - Leave a Comment
Met die jongste sirkulasiesyfers wat die Ouditburo vir Sirkulasie (beter bekend as die Audit Bureau of Circulation of South Africa/ABC) bekend gemaak het, is die prentjie vir koerante en tydskrifte nie so donker as wat dalk geglo word nie.
Vir veral hibriede koerante (soos Mogol Pos, wat grotendeels 'n koerant is wat by sekere afsetgebiede verkoop word, maar ook gratis versprei word na sekere kleiner plekkies en ook gratis kopiebewyse aan adverteerders, Lephalale polisiestasie, Lephalale Munisipaliteit en ander verskaf) is die syfers vir die eerste kwartaal van 2019 inderwaarheid positief met 'n styging van 0.04% met Mogol Pos(t) en The Kokstad Advertiser die twee wat die beste gevaar het. (Bron: www.themediaonline.co.za.)
Ons besef by die koerant dat veral Januarie 'n goeie maand is aangesien mense – na drie weke sonder 'n koerant in die hand – nie kon wag vir geverifieerde nuus deur joernaliste nie! Inderdaad bevestig ons syfers dié volledige prentjie van 'n goeie eerste kwartaal.
Gaan lees gerus die artikel geplaas deur Britta Reid by die webtuiste van The Media Online getiteld ABCs not too gloomy, with pockets of lights here and there, en kry die groter prentjie van die koerant- en tydskrifbedryf.